yájai tvayā́ tvā labhā íti néti hovāca vāyúm brūhī́ti sá ha vāyúmuvāca yájai tváyā́ tvā labhā íti néti hovāca púruṣam brūhī́ti sá ha púruṣamuvāca yájai tvayā́ tvā labhā íti néti hovāca paśū́nbrūhī́ti sá ha paśū́nuvāca yájai yuṣmā́bhirā́ vo labhā íti néti hocuścandrámasam brūhī́ti sá ha candrámasamuvāca yájai tvayā́ tvā labhā íti néti hovācādityám brūhī́ti sá hādityámuvāca yájai tvayā́ tvā labhā íti tathéti hovāca yá u ta ete nā́cīkamanta kímu ma etéṣu syādíti yádyatkāmáyethā íti tathéti tamā́labhata sò'syāyám paśurā́labdhaḥ sáṃjñapto'śvayattámetā́bhirāprī́bhirā́prīṇāttadyádenametā́bhirāprī́bhirā́prīṇāttásmādāprìyo nā́ma tásmādu paśuṃ sáṃjñaptam brūyāchétāṃ nú muhūrtamíti sa yā́vantamaśvamedhéneṣṭvā́ lokaṃ jáyati tā́vantameténa jayati